Kan man rejse til New York på budget?
New York er en dyr by at opholde sig i, men når først flybilletter og hotelophold er købt og betalt, så kan du spare lidt penge på byens mange oplevelser der enten er gratis eller koster meget lidt. Der er også penge at spare ved at købe et New York CityPASS eller et New York Explorer Pass, så du kan springe køerne over samt opnå gode entrérabatter til byens seværdigheder. Du kan også besøge nogle af de gratis museer, som eksempelvis The Harbor Defense Museum eller The Federal Reserve Bank. Du kan desuden booke gratis billetter hjemmefra til et af de mange TV-shows såsom Jimmy Fallon.